laion/Wikipedia-Exotic huggingface dataset:
שובר במות

שובר במות הוא אלבום האולפן הרביעי של להקת הבלוז רוק הישראלית פול טראנק. האלבום יצא לאור ב-31 במאי 2024, על ידי חברת התקליטים נענע דיסק. תהליך העבודה על האלבום נמשך כשנתיים. כל השירים באלבום נכתבו על ידי גל ניסמן יחד עם חברי הלהקה. ארבעה שירים הם שיתופי פעולה" "נגנב ממך" עם נינט טייב, "מופרך" עם רד בנד, "חרדות קומיטמנט" עם גורי אלפי, שגם כתב את מילות השיר יחד עם שאנן סטריט ו"דיסוננס" עם כרמל אקמן. כשבוע לפני יציאת האלבום הוציאה הלהקה סינגל ראשון "אין לזה לאן". זהו השיר הראשון עליו החלה לעבוד הלהקה לקראת האלבום ולכן נבחר להיות השיר הראשון שיוצא מתוכו. הקליפ לשיר צולם באמצעות טלפון סלולרי. שובר במות, by Full Trunk, באתר Full Trunk (באנגלית) פול טראנק - שובר במות, הבלוג של יובל הראל, 1 ביוני 2024 פול טראנק – אין לזה לאן, הבלוג של יובל הראל, 22 במאי 2024
פלאסיו

פלאסיו (Palacio) הוא שם משפחה שמקורו בספרדית ומשמעותו ארמון. האם התכוונתם ל... אנה פלאסיו – פוליטיקאית ספרדייה רודריגו פלאסיו – כדורגלן ארגנטינאי ר"ג' פלאסיו – סופרת האמריקאית פלאסה
מנחם מנדל לוריא

הרב מנחם מנדל לוריא היה רב של רוסטוב על הדון וליאדי ובסוף ימיו בריגה, לטביה. מחבר הספר עוז והדר, נספה עם משפחתו בשואה. נולד לאביו הרב ברוך בנדט בשנת ה'תרי"ז (1857). למד בישיבת וולוז'ין אצל הנצי"ב. במשך כארבעים שנה שימש רב בעיירות שונות בפלך יקטרינוסלב אחר כך מונה לרבה של רוסטוב שעל הדון ואחר כך לרבה של לאדי. אחרי עליית הסובייטים לשלטון ברוסיה נמלט ללטביה והתיישב בריגה. נספה עם אשתו ליבא מוסיא, באקציה השנייה בריגה שבלטביה בידי הנאצים. כתב ספרים ביידיש על חובות הצניעות, על ספריו קיבל הסכמה מרב העיר ריגה הרב מנחם מנדל זק. בנו, הרב ברוך אליעזר חתנו הרב מאיר יוסף כ"ץ, היה רב בקרוצ'ה שברוסיה הלבנה ולאחר עלייתו לארץ ישראל, רב בית הכנסת גאולת ישראל ורב שכונת מרכז בעלי מלאכה בתל אביב. עוז והדר - חלק א, ה'תרצ"ד, חלק ב, ה'תרצ"ה עוז והדר לבושה - על הזכרת נשמות, ה'תרצ"ו מנחם שמו, ריגה, ה'תרצ"ז מנחם מנדל לוריא באתר 'אישי ישראל' מנחם מנדל לוריא באתר הספרייה הלאומית מנחם שמו, באתר היברובוקס עוז והדר - חלק א, באתר היברובוקס, חלק ב, באתר היברובוקס עוז והדר לבושה, באתר היברובוקס עוז והדר, עמוד 3.
סוברסאדה

סוברסאדה בקטלאנית: Sobrassada; או בספרדית: Sobrasada) היא נקניקייה גולמית ומבושלת מהאיים הבלאריים (ספרד) העשויה מבשר חזיר טחון, פפריקה, מלח בישול, ותבלינים אחרים. סוברסאדה יחד עם בוטיפארה, הם מוצרי בשר בלאריים מסורתיים שהוכנו בטקסים רבי העבודה אך החגיגיים שעדיין מציינים עד היום את שחיטת החזירים בסתיו ובחורף המכונה matança במנורקה, במיורקה ובאיביזה. העיקרון הכימי שעושה את הסוברסאדה הוא התייבשות של בשר בתנאי מזג אוויר מסוימים (לחות גבוהה וקור מתון) האופייניים לסוף הסתיו הבלארי. לאחר מאות שנים של שלטון מוסלמי בחצי האי האיברי, צריכת בשר החזיר חזרה לאזור בימי הביניים המאוחרים. פפריקה נוספה לאחר שהובא התבלין מאמריקה במאה ה-15. סוברסאדה נחשב שמקורו והתפשטותו, כתפיסה קולינרית, בים התיכון המערבי שבשליטת כתר אראגון (סיציליה, האיים הבלאריים, סרדיניה) לאחר המאה ה-14, שכן נקניקיות דומות עדיין מיוצרות באזור זה. בתזונה ים תיכונית מסורתית, שמכילה מעט בשר, כפי שהייתה במיורקה עד שנות ה-50, סוברסאדה ונקניקיות חזיר קשורות היו המקורות העיקריים ולפעמים היחידים לבשר חזיר עבור בני מיורקה. נתחי בשר גדולים יותר כמו צלי חזיר או טלה, סטייקים של חזיר או נתחי בקר היו בעיקר מנות חגיגיות, או שהוגבלו לבעלי אמצעים. גם היום מנות כמו porcella rostida "חזירון צלוי שלם", מוגשים רק באירועים מיוחדים. סוברסאדה עשויה ממבחר של חלקי חזיר, בייקון חזיר (נקרא במקום xuia), טחון ומעורבב עם פפריקה, מלח ופלפל שחור בקצוות (כדי להרתיע חרקים). יש יצרנים שמוסיפים לתערובת גם פלפל קאיין ומשווקים אותו כקואנט, חריף. לאחר מכן מכניסים את התערובת למעי חזיר ותולים על עמוד במשך כמה שבועות עד שהיא מבשיל. החוט הנקשר סביב המעי יכול לשמש כדי להבדיל בין הסוגים החריפים לבין ה"דולסה" (מילולית "מתוק", אם כי במקרה זה פירושו "לא חריף"), החוט האדום או האדום ולבן מסמנים חריף. לאזורים אחרים בים התיכון, מלבד האיים הבלאריים, יש קשרים קרובים לסוברסאדה. בקטלוניה, בשל ההיסטוריה והתרבות המשותפת עם האיים הבלאריים, ניתן למצוא סוברסאדה ומוצרי חזיר מקומיים אחרים. הפירנאים המזרחיים ידועים בגרסה הררית של סוברסאדה. באי סיציליה ובקלבריה הוכן נקניק דומה תחת השם סופרסאטה מאז המאה ה-15 או יותר. סופרסאטה מדיה וקבצים בנושא סוברסאדה בוויקישיתוף אתר האינטרנט של מועצת הרגולציה גסטרונומיה ספרדית Mallorca, Yo soy (2022-07-26). "What to eat in Mallorca and where: top 10". Yo soy Mallorca (באנגלית אמריקאית). נבדק ב-2022-10-12. "Sobrasada, A Sausage For All Seasons". Coastal Properties Mallorca (באנגלית). נבדק ב-2022-10-12. "Soppressata of Calabria Salami P.D.O." www.dopitalianfood.com (באנגלית בריטית). נבדק ב-2022-10-12.
הגביע הבין-יבשתי 2024

הגביע הבין-יבשתי 2024 (באנגלית: 2024 FIFA Intercontinental Cup), הוא המהדורה הראשונה של הגביע הבין יבשתי של פיפ"א, טורניר כדורגל שנתי של התאחדות מועדונים שמאורגנת על ידי פיפ"א .
פרופסור מפוזר

פרופסור מפוזר הוא סטריאוטיפ המתאר בדרך כלל מלומד או איש אקדמיה מוכשר, שהברק האקדמי שלו מלווה בתפקוד נמוך מהמקובל בתחומים אחרים, מה שמוביל לשכחה ולטעויות. הדבקת הסטריאוטיפ דווקא לפרופסורים נובעת ממחשבה נפוצה שפרופסורים שקועים כל כך במחקר שלהם, שהם מעניקים תשומת לב מועטה לכל דבר אחר. אחד ההסברים לתופעה של "פרופסור מפוזר" היא התפיסה שלעיתים קרובות המיומנויות של אנשים מוכשרים מאוד מפוזרות בצורה לא אחידה - הם מבריקים בתחומי החוזקה שלהם אבל מתפקדים מתחת לממוצע במדדים אחרים של יכולת. הפרופסור המפוזר משמש כדמות אופי בתחומים רבים של האמנות הפופולרית. עיקר השימוש בדמות זו נעשה לקבלת אפקט קומי. לעיתים מעורבות התכונות של הפרופסור המפוזר עם אלו של דמות דומה - המדען המטורף, להגברת האפקט. ההבדל העיקרי הוא שפרופסורים מפוזרים הם שכחנים וחסרי זהירות, אך בסופו של דבר אינם גורמים נזק - בזדון או שלא בזדון. הפרופסור המפוזר הוא דמות "טובה" – הטעויות שהוא עושה אינן נעשות מתוך כוונה רעה, ולעיתים כאשר הוא מגלה אותן, הן מביכות אותו והוא מתנצל עליהן. הפרופסור המפוזר ילבש בדרך כלל בגדים שאינם תואמים זה לזה, ובאופן רשלני משהו (למשל כיפתור שגוי של החולצה), לעיתים ילבש לבוש אקדמי. משקפי קריאה בקצה האף, או על ראשו כאשר הוא שוכח היכן הניח אותם. חפצים "מציצים" מהכיסים. פעמים רבות אלו הם ספרים. מטרייה (אותה הוא אמור לשכוח). שיער לבן ולא מסודר. המקורות לדמות הפרופסור המפוזר עתיקים מאוד. ההיסטוריה מלאה בדמויות אמיתיות להן "הודבק" הסטריאוטיפ, בצדק או שלא בצדק: הביוגרף היווני הקדום דיוגנס לארטיוס כתב שהפילוסוף תאלס הלך בלילה כשעיניו ממוקדות בשמים וכתוצאה מכך נפל לבאר. ארכימדס, תומאס אקווינס, אייזק ניוטון, אדם סמית, אנדרה-מארי אמפר, ז'אק אדמר, סיואל רייט, ניקולה טסלה, נורברט וינר ופייר קירי נחשבו כולם כחוקרים שתשומת הלב שלהם הופנתה לפעילותם האקדמית ובתחומים אחרים גילו פיזור דעת. דמות הפרופסור המפוזר מופיעה בבדיחות כחלק מהפולקלור. במאה ה-20, הפך אלברט איינשטיין למעין אב-טיפוס של הדמות. דמותו יצרה דגם מועדף לתיאורים של פרופסורים מפוזרים; פניו האקספרסיביות ותסרוקתו הייחודית הועתקו רבות והוגזמו. פרדריק גולדן כתב במגזין טיים שאיינשטיין היה "חלומו של קריקטוריסט שהתגשם". בספרות: דמות "הפרופסור" ב"האריה, המכשפה וארון הבגדים", אלבוס דמבלדור בסדרת הארי פוטר. בקולנוע: הפרופסור המפוזר (1961), דוק בראון בטרילוגיית בחזרה לעתיד. בקומיקס: פרופסור קלקולוס מספרי טינטין. טלוויזיה: לודוויג פון דרייק של וולט דיסני, ריק סנצ'ז מהסדרה ריק ומורטי. פיזור הדעת https://kotar.cet.ac.il/KotarApp/Index/Page.aspx?nBookID=95715709&nTocEntryID=95717259&nPageID=95715739 https://web.archive.org/web/20060221080452/http://www.time.com/time/time100/poc/magazine/albert_einstein5a.html
צ'רלס ספרונג

פרופסור צ'רלס לאון ספרונג (באנגלית: Charles Leon Sprung; נולד ב-5 באפריל 1949) הוא רופא, חוקר קליני וחבר סגל האוניברסיטה העברית. היה מנהל היחידה לטיפול נמרץ בבית החולים הדסה עין כרם. ספרונג נולד וגדל בארצות הברית, אביו עסק בין היתר בהברחת נשק למדינת ישראל טרם הקמתה. בשנת 1990 עלה לישראל יחד עם אשתו והחל לעבוד במרכז הרפואי הדסה. התמחה ברפואה פנימית ובטיפול נמרץ ובהמשך מונה למנהל המחלקה לטיפול נמרץ כללי. בין השנים 2000–2005 היה יו"ר ועדת המשנה הרפואית בועדה לענייני החולה הנוטה למות (ועדת שטיינברג). היה חבר בוועדה המייעצת של מיזם 'עד מאה ועשרים' של ארגון רבני צוהר. בשנת 2015 זכה בפרס בוני ציון של ארגון נפש בנפש בתחום המדע והרפואה. באותה השנה היה בין החותמים נגד עמדת הר"י בנושא הזנה בכפייה לשובתי רעב. ספרונג מתמקד במחקריו בהבנה ובטיפול במצבים רפואיים חמורים ובסוגיות האתיות הכרוכות בהם. עבודתו באה לידי ביטוי בכ-300 פרסומים שראו אור בכתבי עת מדעיים וזכו להוקרה מגופים שונים. כיושב הראש של מספר ארגונים הוא פעל לקידום מטרות רבות, כגון: הכרה בטיפול נמרץ כתת-התמחות, אישור ויישום חוק החולה הנוטה למות, שיפור הטיפול שמקבלים ביחידות הטיפול הנמרץ בישראל, שינוי הפרקטיקות הנוגעות למצבי רפואה חמורים, מיון ראשוני וטיפול בחולים סופניים. היה נשוי לרבקה ספרונג (נפ' ביולי 2022), להם 3 ילדים ונכדים. מתגורר בירושלים. Changes in End-of-Life Practices in European Intensive Care Units From 1999 to 2016, אוקטובר 2019 באתר כתב העת (אנ') JAMA צוהר עד מאה ועשרים באתר ארגון רבני צהר זוכי פרס בוני ציון לשנת 2015 באתר נפש בנפש אסף גולן, רופאים בכירים ואנשי רוח: "מותר להזין בכפייה", באתר nrg‏, 23 באוגוסט 2015
הגבעות השחורות של דקוטה (שיר)

הגבעות השחורות של דקוטה (באנגלית: The Black Hills of Dakota) הוא שיר שחובר בשנת 1953 עבור הסרט המוזיקלי "קלמיטי ג'יין". כותב המילים היה פול פרנסיס ובסטר (אנ'), והלחן חובר על ידי סאמי פיין (אנ'). השיר מתאר את אהבתה של הדמות הקולנועית קלמיטי ג'יין לנוף הגבעות השחורות במדינת דקוטה הדרומית. הביצוע הידוע ביותר של השיר הוא של הזמרת והשחקנית דוריס דיי, שגילמה בסרט את דמותה של קלמיטי ג'יין. השיר נכלל בפס הקול של הסרט וכן פורסם כסינגל ביוני 1954. השיר בביצועה של דיי הגיע למקום השביעי במצעד של הממלכה המאוחדת. הזמרת נלי מקיי הקליטה את השיר במסגרת תקליט שהוציאה ב-2006, אשר הוקדש לדוריס דיי. הזמרת האוסטרלית מלינדה שניידר (אנ') הקליטה את השיר ב-2010 במסגרת תקליט מחווה משלה לדוריס דיי. השיר, בערוץ של דוריס דיי באתר יוטיוב The Black Hills of Dakota פרטי טריוויה נוספים על השיר מתוך אתר SongFacts.com THE BLACK HILLS OF DAKOTA by Doris Day, www.officialcharts.com, The Official UK Singles Chart The Black Hills of Dakota by The Alan Tew Orchestra - All versions, secondhandsongs.com ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
לייב פארק ראשון לציון

זאפה LIVE פארק או לייב פארק הוא מתחם הופעות שמפעילה חברת זאפה ונמצא במערב ראשון לציון. הפארק כולל מתחם הופעות פתוח תחת כיפת השמיים הנמצא בסמוך למתחם הקולנוע יס פלאנט, פארק השעשועים סופרלנד ולאגמון הסמוך לו. חלק מההופעות נערכות בתקופת הקיץ, ומלוות בפסטיבלי אוכל. בניית המתחם החלה בשנת 2013 כחלק מפיתוח פארק האגם וארכה כשנתיים. מרכז המתחם כולל אמפיתיאטרון, הגדול בישראל מסוגו ומכיל כ-20 אלף צופים, מתוכם כ-4,000 מקומות בישיבה (אורכסטרה). הפארק הוקם לאירוח אירועי מוזיקה גדולים ובינלאומיים ומאז הקמתו התארחו בו עשרות הופעות של זמרים, אמנים, פסטיבלים והופעות של אמנים מישראל ומחוצה לה. בשל מיקום הפארק מחוץ לאזורי המגורים בעיר, קיימת אפשרות להאריך את משך ההופעה ולסיימה מאוחר מהשעה 23 בלילה, כפי שנהוג בפארק הירקון בשל תקנות הרעש. בלייב פארק קיימים מתחמי דשא נרחבים ובמה מודולרית המשתנה בהתאם לצורכי המופיע, בין זו להקה או הפקת מסיבות. לתכנון המקום היה שותף האדריכל לב וקסמן. במתחם הופיעו אמנים רבים בהם הופעה משותפת של אמנים ישראלים כישי ריבו ונתן גושן ורצף מופעי האיחוד של טונה ורביד פלוטניק. ביוני 2022 הופיעה באמפי להקת שב"ק ס' במופע האיחוד עם כל חברי הלהקה לדורותיה ובספטמבר בשנה לאחר מכן הופיעה הלהקה שוב. במקום התקיימו גם הופעות של אמנים בינלאומיים בהם קלין בנדיט, אוזונה, הצ'יינסמוקרס, Die Antwoord, אלט ג'יי ועוד. בשנים 2018 ועד 2022 נערכו שם נשפי הרוק ה-8, ה-9 וה-10 של אביב גפן. במתחם צולמו גם אירועים רבים. בשנת 2021, התקיים במקום גמר העונה השמינית של הכוכב הבא. ב-25 ביולי 2022, נערך במקום טקס הסיום של המכביה העשרים-ואחת. מיקום המתחם בתוך עיר גדולה כראשון לציון מהווה מכשול תנועתי וקיימת ביקורת רבה מצד התושבים ובאי ההופעות על עומס תחבורתי, פקקי תנועה וקשיים ביציאה מהמתחם על אף היערכות מוקדמת. פארק הירקון קו רקיע (פארק אריאל שרון) אתר האינטרנט הרשמי של לייב פארק ראשון לציון לייב פארק באתר זאפה אמפי לייב פארק באתר עיריית ראשון לציון אבי איצקוביץ', המחיר מאחורי ההופעות בלייב פארק: פקקי ענק ושכנים סובלים, באתר mynet‏ ראשון, 3 בספטמבר 2019 שרון קנובליך, ‏מרחק של קילומטר וחצי – ביותר משעתיים: הפקק האדיר ביציאה מ"הופעת הפיצוי" של עומר אדם, באתר ‏מאקו‏, 19 באוגוסט 2022 אבי איצקוביץ', הדרך ללייב פארק: תושבים מתריעים על פקקי ענק בהופעות, באתר mynet‏ ראשון, 26 באפריל 2018 דודי טל, דיירים בסמוך לאמפי פארק: "חיינו הפכו למסיבה גדולה", באתר SchokenGroup, ‏14 במאי 2019
הרי נצרת

רכס הרי נצרת הוא רכס ההרים הדרומי ביותר בגליל התחתון המרכזי והוא הגבול הצפוני של עמק יזרעאל. ההר הגבוה ביותר ברכס הוא הר יונה, שגובהו 573 מטרים מעל פני הים. על הרכס יושב "גוש נצרת" – מעין מטרופולין קטנה, ובו הריכוז הגדול ביותר של ערביי ישראל הכולל את היישובים: נצרת, יפיע, ריינה, עילוט, כפר כנא ומשהד. השכונות הסמוכות בנוף הגליל מאוכלסות בחלקן בערבים ונחשבות אף הן חלק מרצף זה. על הרכס שוכנים יישובים נוספים, בעיקר ערביים אך גם יהודיים. ההרים הבולטים ברכס הם הר דבורה (437 מטר), הר כסולות (440 מטר), הר הקפיצה (397 מטר), הר יונה (573 מטר) והר צמרת (477 מטר). ברכס עובר גם שביל ישראל, שעולה אליו מהר תבור. ערך זה הוא קצרמר בנושא גאוגרפיה של ישראל ובנושא הרים. אתם מוזמנים לתרום לוויקיפדיה ולהרחיב אותו.
מארי יאלוביץ'-סימון

מארי יאלוביץ'-סימון (בגרמנית: Marie Jalowicz-Simon;‏ 4 באפריל 1922 - 16 בספטמבר 1998) הייתה גרמנייה, פילולוגית והיסטוריונית של פילוסופיה. היא נודעה בזכות התיאור האוטוביוגרפי שלה על רדיפת היהודים בגרמניה הנאצית, שפורסם לאחר מותה. יאלוביץ' נולדה למשפחה יהודית בברלין שבגרמניה. כשהייתה בת 11 המפלגה הנאצית עלתה לשלטון והחלה לכלוא את בני משפחתה. עד גיל 20 נאלצה לשרוד לבד. היא נטמעה בחיים הגרמניים והתחזתה לנוצריה. היא נפטרה בברלין. אמה נפטרה מסרטן ב-1938. אביה נפטר ב-1941. היא הותירה אחריה בן, הרמן סימון. לפני מותה בשנת 1998 הקליטה 77 קלטות אודיו עם בנה, הרמן. לראשונה תיארה את חייה בתקופת השלטון הנאצי. תיאוריה קובצו לספר Underground in Berlin: A Young Woman's Extraordinary Tale of Survival in the Heart of Nazi Germany. יאלוביץ' הייתה עובדת כפייה במפעל הנשק של סימנס בברלין, אך עזבה לאחר מות אביה. מפקח אוהד פיטר אותה, כיוון שעובדי כפייה לא הורשו להתפטר. ב-1941 ניסה דוור להעביר מכתב מהמרכז שהקצה פועלים לעבודה ויאלוביץ' אמרה לו ש"שכנתה" מארי יאלוביץ' גורשה. ההתחזות אפשרה לה להיעלם מהרשומות ולרדת למחתרת. היא עברה דירה מספר פעמים בארבע השנים שלאחר מכן ובשלב מסוים הוסגרה לנאצי מתעלל עם עגבת בשלב סופני תמורת 15 מארק, מה שהוסיף לכיסוי שלה כלא יהודייה. היא התחמקה מלכידה בזיופי זהות, התחזות, מזל ועזרה מאנשים רבים. היא השתמשה בשנינותה ובקסמה כדי לפתות אנשים בעמדות שיכלו לעזור לה ונעה בין מקומות ללא הרף. המוטו שלה היה דברי חברה שלה, "בתקופות אבסורדיות הכל אבסורדי. אתם יכולים להציל את עצמכם רק באמצעים אבסורדיים מכיוון שהנאצים רוצים לרצוח את כולנו". יותר מפעם אחת ניסתה להימלט מגרמניה, התחמקה בקושי מהילכדות ונמלטה חזרה למולדתה בכל פעם. היא קיבלה דוקטורט בספרות עתיקה ותולדות האמנות באוניברסיטת הומבולדט של ברלין ועשתה קריירה באקדמיה. היא חזרה לזהותה המקורית רק על ערש דווי. "A Holocaust Survival Tale of Sex and Deceit". Smithsonian (באנגלית). נבדק ב-2018-11-07. Oltermann, Philip. "Submerged: the Jewish woman who hid from Nazis in Berlin". Guardian. Retrieved 29 Aug 2020 "She used absurd means to save herself in the absurd times of Nazi Germany". Washington Post (באנגלית). נבדק ב-2018-11-09. מארי יאלוביץ'-סימון, ברשת החברתית Goodreads ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מארי יאלוביץ'-סימון".
מוריה אקונס

מוריה אקונס היא שחקנית קולנוע וטלוויזיה וזמרת ישראלית. את שירותה הצבאי עשתה ביחידת הלוויינות. אחרי הצבא, למדה תיאטרון ומדעי המחשב לתואר ראשון באוניברסיטת תל אביב אותו סיימה בשנת 2019 בהצטיינות יתרה. בשנת 2018 למדה סמסטר אחד בפקולטה לתיאטרון באוניברסיטה הבין-לאומית בוונציה והפיקה הפקת גמר בסדנת התיאטרון בוונציה עם השחקן והפרופ' גד קינר. בשנים 2018 ועד 2020 למדה קורסי משחק מול מצלמה אצל מורים שונים בהם אבי נשר, ארז תדמור, מרקו כרמל, מורן מרציאנו, אלון גור אריה ואריק רוטשטיין. אקונס היא גם רקדנית, והייתה רקדנית סולנית בלהקות מחול ייצוגיות של ראשון לציון בהם בלט קלאסי, מודרני וג'אז. היא למדה סטפס במשך כשנה במרכז ביכורי העתים. היא השתתפה בהפקות תיאטרון במסגרת לימודיה האקדמיים ומשחקת מעת לעת בהצגות בתפקידים שונים. בשנת 2018 הופיעה בקליפ "ג'רוזלם" של הזמר גד אלבז ובקליפ של הזמר מלאבס לערוץ 24. היא משתתפת בפרסומות שונות בהם לדיסקונט, פרטנר, ואלביט מערכות. בשנת 2021 שיחקה בתפקיד הראשי קים במערכוני הרשת "Karate Kim" של הבמאי צחי פורטנוי וכ"מאשה" במערכון "האחים חרירה" עם אורי גבריאל וניב גלבוע שביים וכתב נאור ציון. היא שיחקה גם בתפקיד עינת במערכון "גיוזו בעיר הקודש" שכתב איתי זבולון. בשנת 2022 גילמה בלנית בסדרת הדרמה "מלאך משחית" ששודרה בכאן 11. בשנת 2024 גילמה את רקפת טלמון, זוגתו של עידן לוריא (אופק פסח) בסדרת הדרמה "אף אחד לא עוזב את פאלו אלטו" המשודרת בקשת 12. באותה שנה שימשה גם כפרזנטורית של חברת המים "נביעות" והובילה את קמפייני הפרסום שלה. בשנת 2019 שיחקה בתפקיד הראשי "נחמי" בסרט הקצר "נחש במסלול" שביימה הילה ארציאל ובתפקיד הראשי "תהילה" בסרט הפיצ'ר החרדי "פאזל" שביימה טליה טאוב. בשנת 2021 שיחקה בתפקיד משנה בסרט "בחורים טובים" שביים ארז תדמור ובתפקיד "איילה" בסרט "HOME" של הבמאי החרדי בני פרדמן. בשנה לאחר מכן שיחקה בסרט הפיצ'ר הבינלאומי "The Righteous Man" של הבמאי הרוסי סרגיי אורסוליאק. בשנת 2022 גילמה את אחד התפקידים הראשיים בסרט "העיר הזאת" המבוסס על מחזה באותו שם מאת עמית אולמן. אקונס שיחקה בתפקיד שרה בנט שמחפשת את אחותה הנעדרת ונעזרת בשירותי הבלשים שמגלמים אולמן וג'ימבו ג'יי. מוריה אקונס, ברשת החברתית פייסבוק מוריה אקונס, ברשת החברתית אינסטגרם מוריה אקונס, סרטונים בערוץ היוטיוב מוריה אקונס, במיזם "אישים" לתיעוד היצירה הישראלית מוריה אקונס, במסד הנתונים הקולנועיים IMDb (באנגלית) מוריה אקונס, באתר "אידיבי", מאגר הידע העברי לקולנוע ישראלי ועולמי מוריה אקונס, באתר Tab4u מוריה אקונס, באתר הסוכנות פרי כפרי מוריה אקונס, באתר ספר הקולנוע הישראלי כל הגלגולים של 'העיר הזאת', ראיון לתוכנית של רבקה מיכאלי ב-רדיו 103, 4 באוגוסט 2023 מוריה אקונס, באתר "Fashion Israel" פוסט בדף הפייסבוק של "עמותת בוגרי 9900", 20 באוגוסט 2023 פבלו אוטין, "העיר הזאת" הוא ממתק של ממש המתפוצץ מיצירתיות קולנועית, באתר הארץ, 6 ביולי 2023 יעל שוב, ‏עכשיו כולם יכולים לראות את הפלא הקולנועי שהוא "העיר הזאת", באתר "Time Out ישראל", 9 במאי 2024 ל"העיר הזאת״ יש פוטנציאל להפוך לסרט קאלט, אבל משהו חסר - מגזין פורטפוליו, באתר מגזין פורטפוליו, ‏12 ביולי 2023
אי-שוויון יאנג

במתמטיקה, אי-שוויון יאנג (באנגלית: Young's inequality for products) הוא אי-שוויון על מכפלה של שני מספרים. אי השוויון נקרא על שמו של המתמטיקאי האנגלי ויליאם הנרי יאנג (אנ'). אחד השימושים לאי-שוויון זה הוא בהוכחת אי-שוויון הלדר. אי-שוויון יאנג עבור חזקה 2 אומר שעבור מספרים ממשיים חיוביים a , b ≥ 0 {\displaystyle a,b\geq 0} , מתקיים: a b ≤ a 2 2 + b 2 2 {\displaystyle ab\leq {\frac {a^{2}}{2}}+{\frac {b^{2}}{2}}} במקרה הכללי, אי-שוויון יאנג אומר שעבור מספרים ממשיים חיוביים a , b ≥ 0 {\displaystyle a,b\geq 0} , ועבור p , q ≥ 1 {\displaystyle p,q\geq 1} כך ש 1 p + 1 q = 1 , {\displaystyle {\frac {1}{p}}+{\frac {1}{q}}=1,} , a b   ≤   a p p + b q q {\displaystyle ab~\leq ~{\frac {a^{p}}{p}}+{\frac {b^{q}}{q}}} השוויון מתקבל אם ורק אם a p = b q {\displaystyle a^{p}=b^{q}} . עבור a ו b ממשיים, 0 ≤ ( a − b ) 2 {\displaystyle 0\leq (a-b)^{2}} נפתח את הסוגריים, ונקבל: 0 ≤ a 2 − 2 a b + b 2 {\displaystyle 0\leq a^{2}-2ab+b^{2}} נחבר 2 a b {\displaystyle 2ab} לשני הצדדים, 2 a b ≤ a 2 + b 2 {\displaystyle 2ab\leq a^{2}+b^{2}} ולבסוף, נחלק ב 2 {\displaystyle 2}  : a b ≤ a 2 2 + b 2 2 {\displaystyle ab\leq {\frac {a^{2}}{2}}+{\frac {b^{2}}{2}}} נשתמש באי-שוויון ינסן. כאשר a = 0 {\displaystyle a=0} או b = 0 {\displaystyle b=0} אי השוויון מתקיים. נניח ש a > 0 {\displaystyle a>0} וגם b > 0 {\displaystyle b>0} . נגדיר t = 1 / p {\displaystyle t=1/p} . נקבל ש ( 1 − t ) = 1 / q {\displaystyle (1-t)=1/q} . בגלל שפונקציית הלוגריתם קמורה, ניתן להשתמש באי שוויון ינסן, ולקבל: ln ⁡ ( t a p + ( 1 − t ) b q )   ≥   t ln ⁡ ( a p ) + ( 1 − t ) ln ⁡ ( b q ) = ln ⁡ ( a ) + ln ⁡ ( b ) = ln ⁡ ( a b ) {\displaystyle \ln \left(ta^{p}+(1-t)b^{q}\right)~\geq ~t\ln \left(a^{p}\right)+(1-t)\ln \left(b^{q}\right)=\ln(a)+\ln(b)=\ln(ab)} נקח אקספוננט בשני הצדדים, ונקבל t a p + ( 1 − t ) b q   ≥   a b {\displaystyle ta^{p}+(1-t)b^{q}~\geq ~ab} נציב את t {\displaystyle t} ונקבל את אי-שוויון יאנג. אי-שוויון יאנג, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
סופרסה

סופרסה (באיטלקית: Sopressa) הוא בשר מיושן איטלקי המיוצר מבשר חזיר, שומן חזיר, מלח, פלפל, תבלינים ושום. זהו מוצר טיפוסי לאזור ונטו. הסופרסה הוא סוג סאלומי (מוצרי בשר איטלקיים האופייניים לאנטיפסטו, שעשויים בעיקר מבשר חזיר ומבושלים), אופייני למסורת הקולינרית הוונציאנית ומסיבה זו ישנם סוגים שונים (כגון sopressa trevigiana, sopressa vicentina), המיוצרים במחוז ויצ'נצה, וזכו למעמד גאוגרפי מוגן על ידי האיחוד האירופי. יתר על כן, באתר של אזור ונטו ניתן לראות את מפרט הייצור של מוצר זה (מחולק לשמונה מאמרים). על מנת להגן על sopressa vicentina מפני זיוף קל ולהגנת הצרכן המוגברת, הוקם "הקונסורציום להגנה על סופרסה ויצ'נטינה" Consorzio di Tutela dell Soprèssa Vicentina) DOP), המאגד 4 יצרנים מקומיים הפזורים ברחבי ויצ'נצה. סופרסאטה סובראסאדה מדיה וקבצים בנושא סופרסה בוויקישיתוף
סליצין

סליצין הוא β-גלוקוזיד אלכוהולי. סליצין מיוצר בקליפת ערבה (Salix) ונקרא על שמה. זהו מבשר ביוסינתטי לסליצילאלדהיד. סליצין עובר הידרוליזה ל- β-d-גלוקוז ולאלכוהול סליציל (סליגנין). אלכוהול סליציל יכול להתחמצן לסליצילאלדהיד וסליצילאט, הן ביולוגית והן מבחינה תעשייתית. סליצין נמצא בקליפת ובעלים של ערבה, צפצפה ועוד. נגזרות נמצאות בקסטוריום. סליצין מעוקצנית שימש בסינתזה של אספירין (חומצה אצטילסליצילית), בשנת 1899 על ידי מדענים בבאייר. לסליצין טעם מר כמו כינין. סליצין עלול לגרום לתגובת אלרגניות בעור. תופעות לוואי קלות הן סטנדרטיות, עם מקרים נדירים של בחילות, הקאות, פריחה, סחרחורת ובעיות נשימה. מינון יתר מכמויות גבוהות של סליצין יכול להיות רעיל, להזיק לכליות, לגרום לכיבים בקיבה, שלשולים, דימום או אי נוחות במערכת העיכול. אנשים מסוימים עשויים להיות אלרגיים או רגישים לסליצילטים ולסבול מתגובות דומות לאלו המיוצרות על ידי אספירין. לא מומלץ לצרוך סליצין אם יש אסתמה, סוכרת, גאוט, גסטריטיס, המופיליה, כיבי קיבה; כמו כן, אסור לילדים מתחת לגיל 16, ונשים הרות ומניקות. מדיה וקבצים בנושא סליצין בוויקישיתוף Pasteels, J. M.; Rowell-Rahier, M.; Braekman, J. C.; Dupont, A. (1983). "Salicin from host plant as precursor of salicylaldehyde in defensive secretion of Chrysomeline larvae". Physiological Entomology. 8 (3): 307–314. doi:10.1111/j.1365-3032.1983.tb00362.x. Daniells, S (2006-10-09). "Symrise explores cheaper alternatives in bitter-maskers". www.foodnavigator.com. נבדק ב-2007-12-13. "Willow bark | University of Maryland Medical Center". אורכב מ-המקור ב-2013-10-30. נבדק ב-2013-10-21.
בת רב חסדא

בת רב חסדא הייתה בתו של רב חסדא (אמורא מסוף הדור השני) ואשתו של האמורא רמי בר חמא, לאחר פטירתו נישאה לרבא (שניהם אמוראים מן הדור השלישי). היא מוזכרת עשר פעמים בגמרא בכינוי "בת רב חסדא", ושמה הפרטי אינו ידוע. בת רב חסדא הייתה צאצאית של גדולי תורה. אביה היה רב חסדא, ואמה, אשת רב חסדא, הייתה בתו של רב חנן בר רבה (יש מקומות בגמרא שנקרא רב חנן בר אבא או רב חנן בר רבא), חתנו של רב, בתודעה הציבורית היא משויכת לאביה רב חסדא, ואף אחרי שהתחתנה עם רבא, המשיכה להקרא "בת רב חסדא" ולא "אשת רבא", ואף רבא עצמו קרא לה "בת רב חסדא". בגמרא מסופר כיצד חזתה בצעירותה את נישואה לשתי תלמידי אביה: מיום שחרב בית המקדש ניטלה נבואה מן הנביאים ונתנה לתינוקות, כגן מה?, כגון מעשה שישבה בת רב חסדא בצד אביה וישבו לפניו שתי תלמידיו רבא ורמי בר חמא, אמר לה אביה, איזה מהם את רוצה? אמרה לו שניהם, אמר רבא ואני האחרון — תלמוד בבלי, מסכת בבא בתרא, דף י"ב, עמוד ב' "נבואת" בת רב חסדא התקיימה, ולאחר מות רמי בר חמא נישאה לרבא, אם כי מאז שנתאלמנה ועד שנשאה רבא עברו כעשר שנים (באותן שנים היה נשוי לאחרת)) אך היא העידה על עצמה שבשנים אלו היה בדעתה להינשא לרבא. רב חסדא לימד את בנותיו חוכמה והנהגות ראויות. בגמרא מובא הנהגות שאמר לבנותיו כיצד לנהוג בחיי נישואין, וגם בת רב חסדא אמרה לרבא כמה ממנהגי אביה. מסופר עליה בתלמוד שהייתה לה בקיאות מיוחדת בהלכות שחיטה וניקור (הסרת חלקים אסורים באכילה מן הבהמה). עוד סופר עליה שהיא הרחיקה מהעיר מחוזא "אישה קטלנית" כי שלא תנשא ותסכן אנשים. עוד מתואר בגמרא כיצד השתדלה להרחיק מרבא מזיקים. בגמרא מתואר שרבא, מצדו, העריך את בת רב חסדא, ואף החזיק אותה לצדקנית ודוברת אמת, עד כדי שהייתה עדותה נאמנת בפניו יותר מעדותו של רב פפא. ליאת סובולב־מנדלבאום, ייצוגה של בת רב חסדא כ'אישה האידיאלית' בתלמוד הבבלי, חמדעת, יא תשע"ט, בבלי, בבא בתרא יב ע"ב; יבמות לד ע"ב; ברכות ס"ב ע"א; כתובות לט ע"ב; חגיגה ה ע"א; חולין מד ע"ב; שבת קכט ע"א; עירובין סה ע"א. תלמוד בבלי, מסכת חולין, דף ס"ג, עמוד ב' תלמוד בבלי, מסכת חולין, דף צ"ה, עמוד ב' תלמוד בבלי, מסכת כתובות, דף ל"ט, עמוד ב' תוספות, יבמות, בד"ה "דעתאי עלך הואי", עמ' לד,ב תוספות יבמות, שם תלמוד בבלי, מסכת שבת, דף ק"מ, עמוד ב' וברש"י שם. תלמוד בבלי, מסכת שבת, דף ק"מ, עמוד ב' עייין תלמוד בבלי חולין מד,ב תלמוד בבלי חגיגה, עמ' ה,א תלמוד בבלי כתובות, עמ' לד,ב תלמוד בבלי ברכות, עמ' סב,א תלמוד בבבלי כתובות, עמ' פה,א